【天下国学】诗词曲：四季物候——雪本文由林虑书院同仁搜集整理，林虑书院致力于传统文化的弘扬与传播，现开设有国画，书法，围棋，剪纸和沙画等课程。
白雪歌送武判官归京
唐代·
岑参
北风卷地白草折，胡天八月即飞雪。
忽如一夜春风来，千树万树梨花开。
散入珠帘湿罗幕，狐裘不暖锦衾薄。
将军角弓不得控，都护铁衣冷难着。
瀚海阑干百丈冰，愁云惨淡万里凝。
中军置酒饮归客，胡琴琵琶与羌笛。
纷纷暮雪下辕门，风掣红旗冻不翻。
轮台东门送君去，去时雪满天山路。
山回路转不见君，雪上空留马行处。
江雪
唐代·
柳宗元
千山鸟飞绝，万径人踪灭。
孤舟蓑笠翁，独钓寒江雪。
春雪
唐代·
韩愈
新年都未有芳华，二月初惊见草芽。
白雪却嫌春色晚，故穿庭树作飞花。
雪梅·其一
宋代·
卢梅坡
梅雪争春未肯降，骚人搁笔费评章。
梅须逊雪三分白，雪却输梅一段香。
除夜雪
宋代·
陆游
北风吹雪四更初，嘉瑞天教及岁除。
半盏屠苏犹未举，灯前小草写桃符。
逢雪宿芙蓉山主人
唐代·
刘长卿
日暮苍山远，天寒白屋贫。
柴门闻犬吠，风雪夜归人。
夜雪
唐代·
白居易
已讶衾枕冷，复见窗户明。
夜深知雪重，时闻折竹声。
雪梅·其二
宋代·
卢梅坡
有梅